Από τις ταινίες που απασχόλησαν το φεστιβάλ των Καννών, ο «Αστακός» τελικά απέσπασε το Ειδικό βραβείο της Επιτροπής υπό την προεδρία των αδελφών Τζόελ και Ίθαν Κόεν.

Το σενάριο του «Αστακού» -συμπαραγωγή Ιρλανδίας, Γαλλίας, Ολλανδίας και Ελλάδας- προέκυψε από τη συνεργασία του Λάνθιμου με τον Ευθύμη Φιλίππου.

Η σύνοψη της Feelgod με αφορμή το υποτιτλισμένο τρέιλερ έχει ως εξής: «Μια μη συμβατική ερωτική ιστορία που λαμβάνει χώρα σε ένα κοντινό μέλλον όπου οι άνθρωποι που μένουν μόνοι, είτε επειδή χωρίζουν είτε επειδή πεθαίνει ο σύντροφός τους, συλλαμβάνονται και μεταφέρονται στο Ξενοδοχείο. Εκεί είναι υποχρεωμένοι – σε διάστημα 45 ημερών- να βρουν κάποιον με τον οποίο ταιριάζουν και να γίνουν ζευγάρι. Αν δεν τα καταφέρουν μετατρέπονται σε κάποιο ζώο της επιλογής τους. Ένας άντρας, μεταφέρεται στο Ξενοδοχείο, και απελπισμένος κάποια στιγμή δραπετεύει στο Δάσος όπου ζουν οι Μοναχικοί. Εκεί ερωτεύεται μια γυναίκα, πράγμα το οποίο είναι ενάντια στους κανόνες των Μοναχικών.»